CELEX: 32012R0735
Language: sk
Date: 2012-08-14 00:00:00
Title: Vykonávacie nariadenie Komisie (EÚ) č. 735/2012 zo 14. augusta 2012 , ktorým sa mení a dopĺňa vykonávacie nariadenie (EÚ) č. 540/2011, pokiaľ ide o podmienky schválenia účinnej látky hydrogenuhličitan draselný  Text s významom pre EHP

15.8.2012   
            
            
               SK
            
            
               Úradný vestník Európskej únie
            
            
               L 218/3
            
         VYKONÁVACIE NARIADENIE KOMISIE (EÚ) č. 735/2012
   zo 14. augusta 2012,
   ktorým sa mení a dopĺňa vykonávacie nariadenie (EÚ) č. 540/2011, pokiaľ ide o podmienky schválenia účinnej látky hydrogenuhličitan draselný
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2 písm. c),
   keďže:
   
               (1)
            
            
               Účinná látka hydrogenuhličitan draselný bola zaradená do prílohy I k smernici Rady 91/414/EHS (2) smernicou Komisie 2008/127/ES (3) v súlade s postupom stanoveným v článku 24b nariadenia Komisie (ES) č. 2229/2004 z 3. decembra 2004, ktorým sa stanovujú podrobné pravidlá na vykonanie štvrtej etapy pracovného programu, na ktorý sa vzťahuje článok 8 ods. 2 smernice Rady 91/414/EHS (4). Od nahradenia smernice 91/414/EHS nariadením (ES) č. 1107/2009 sa táto látka považuje za schválenú v zmysle uvedeného nariadenia a uvádza sa v zozname v časti A prílohy k vykonávaciemu nariadeniu Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (5).
            
         
               (2)
            
            
               Dňa 16. decembra 2011 Európsky úrad pre bezpečnosť potravín, ďalej len „úrad“, predložil Komisii v súlade s článkom 25a nariadenia (ES) č. 2229/2004 svoje stanovisko k návrhu revíznej správy o hydrogenuhličitane draselnom (6). Členské štáty a Komisia preskúmali návrh revíznej správy a stanovisko úradu v rámci Stáleho výboru pre potravinový reťazec a zdravie zvierat a 13. júla 2012 ju dokončili vo forme revíznej správy Komisie týkajúcej sa hydrogenuhličitanu draselného.
            
         
               (3)
            
            
               Úrad oznámil svoje stanovisko k hydrogenuhličitanu draselnému oznamovateľovi a Komisia ho vyzvala k predloženiu pripomienok k revíznej správe.
            
         
               (4)
            
            
               Potvrdilo sa, že účinná látka hydrogenuhličitan draselný sa má považovať za látku schválenú podľa nariadenia (ES) č. 1107/2009.
            
         
               (5)
            
            
               V súlade s článkom 13 ods. 2 nariadenia (ES) č. 1107/2009 v spojení s jeho článkom 6 a s ohľadom na najnovšie vedecké a technické poznatky je nevyhnutné zmeniť a doplniť podmienky schválenia hydrogenuhličitanu draselného. Vzhľadom na skutočnosť, že Belgicko posúdilo použitie hydrogenuhličitanu draselného ako insekticíd a z jeho posudku nevyplynuli žiadne dodatočné riziká, je vhodné povoliť aj toto použitie okrem jeho použitia ako fungicíd.
            
         
               (6)
            
            
               Príloha k vykonávaciemu nariadeniu (EÚ) č. 540/2011 by sa preto mala zodpovedajúcim spôsobom zmeniť a doplniť.
            
         
               (7)
            
            
               Predtým, ako sa toto nariadenie začne uplatňovať, by sa mal členským štátom, oznamovateľovi a držiteľom povolení na prípravky na ochranu rastlín obsahujúce hydrogenuhličitan draselný poskytnúť primeraný čas na splnenie požiadaviek vyplývajúcich zo zmeny a doplnenia podmienok schválenia.
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Časť A prílohy k vykonávaciemu nariadeniu (EÚ) č. 540/2011 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
   Uplatňuje sa od 1. februára 2013.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. augusta 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 309, 24.11.2009, s. 1.
   
      (2)  Ú. v. ES L 230, 19.8.1991, s. 1.
   
      (3)  Ú. v. EÚ L 344, 20.12.2008, s. 89.
   
      (4)  Ú. v. EÚ L 379, 24.12.2004, s. 13.
   
      (5)  Ú. v. EÚ L 153, 11.6.2011, s. 1.
   
      (6)  Záver z partnerského preskúmania účinnej látky hydrogenuhličitan draselný z hľadiska posúdenia rizika pesticídov. Vestník EFSA (EFSA Journal) 2012; 10(1):2524. K dispozícii online: www.efsa.europa.eu/efsajournal.htm.
   
      PRÍLOHA
      V časti A prílohy k vykonávaciemu nariadeniu (EÚ) č. 540/2011 sa riadok 244 týkajúci sa aktívnej látky hydrogenuhličitan draselný nahrádza takto:
      
         
                     Počet
                  
                  
                     Všeobecný názov, identifikačné čísla
                  
                  
                     Názov podľa IUPAC
                  
                  
                     Čistota (1)
                     
                  
                  
                     Dátum schválenia
                  
                  
                     Schválenie platí do
                  
                  
                     Osobitné ustanovenia
                  
               
                     „244
                  
                  
                     hydrogenuhličitan draselný
                     číslo CAS. 298-14-6
                     číslo CIPAC 853
                  
                  
                     hydrogenuhličitan draselný
                  
                  
                     ≥ 99,5 %
                     Nečistoty:
                     
                                  
                              
                              
                                 Pb maximálne 10 mg/kg
                              
                           
                                  
                              
                              
                                 As maximálne 3 mg/kg
                              
                           
                  
                     1. september 2009
                  
                  
                     31. augusta 2019
                  
                  
                     ČASŤ A
                     Môže sa používať len ako fungicíd a insekticíd.
                     ČASŤ B
                     Pri vykonávaní jednotných zásad, na ktoré sa odvoláva článok 29 ods. 6 nariadenia (ES) č. 1107/2009, sa zohľadňujú závery z revíznej správy o hydrogenuhličitane draselnom (SANCO/2625/2008) dokončenej Stálym výborom pre potravinový reťazec a zdravie zvierat 13. júla 2012, a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť riziku pre včely medonosné. Podmienky používania zahŕňajú podľa potreby opatrenia na zmiernenie rizika.“
                  
               
      
         (1)  Ďalšie podrobnosti o totožnosti a špecifikácii účinnej látky sú uvedené v revíznej správe o tejto látke.